b'\n_START_ARTICLE_\nJanez Zako\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\nOdra\xc5\xa1\xc4\x8dal je ve\xc4\x8dinoma v Celju, kjer se je najprej u\xc4\x8dil igrati klavir, pri 12 letih pa je za\xc4\x8del igrati bas kitaro v Glasbeni \xc5\xa1oli \xc5\xbdalec in kon\xc4\x8dal srednjo stopnjo za kontrabas na Glasbeni \xc5\xa1oli Celje._NEWLINE_Prvi\xc4\x8d je vzbudil pozornost, ko je za\xc4\x8del zastopati proizvajalca kitar Fender na predstavitvah po Sloveniji. Od takrat je snemal za bande kot so Wellblott in Legalo Kriminalo, od leta 2003 pa je basist pri Peru Lov\xc5\xa1inu. Poleg rokerske kariere je \xc4\x8dlan big banda\xc2\xa0\xc2\xbbExtra Band\xc2\xab\xc2\xa0Glasbene \xc5\xa1ole Celje, ob\xc4\x8dasno pa sodeluje tudi z drugimi glasbeniki na raznih projektih doma in v tujini.'